﻿ Magához tért a szétválasztott sziámi ikrek egyike | Weborvos.hu
Hírek 2019.08.09	Forrás: Weborvos
Magához tért a szétválasztott sziámi ikrek egyike, a másiknak is önálló a légzése.
Rukaya változatlanul altatás és légzéstámogatás alatt áll, de immáron önálló légzéssel. A többnapos mélyaltatás a felépülési folyamat szakmailag megszokott velejárója egy ilyen összetett és hosszadalmas műtét után, mint a több mint 30 órás koponya- és agyszétválasztás - tudatta közleményében az alapítvány.
Mint írták, a pozitív fejleményeket az elkötelezett szakmai és tudományos munkának, illetve a kapott lelki támogatásnak köszönhetjük. Jelenleg a magyar aneszteziológusok munkájára van a legnagyobb szükség. Továbbra is hálásak vagyunk mindenkinek, aki drukkol és imádkozik az ikrekért.
Alapítványunk alapítói – Dr. Pataki Gergely plasztikai sebész, a műtétsorozat koordinátora és a plasztikai sebészeti team vezetője, és Dr. Csókay András, a végső szétválasztást vezető idegsebész – s aneszteziológiai teamünk vezetője, Dr. Csapody Marcell továbbra is a gyermekek mellett van Dakkában - áll a közleményben. Az alapítvány videója a kislányokról itt látható
(Fotó és videó: Cselekvés a Kiszolgáltatottakért Alapítvány, a képen Rabeya, az édesanyja és Dr. Csapody Marcell)